**קִיכְלִי חוּם-כָּנָף** (שם מדעי: *Turdus eunomus*) הוא מין של ציפור שיר ממשפחת הקיכליים, המקייץ ומקנן החל ממרכז סיביר מזרחה עד קמצ'טקה, וחורף ביפן, דרום סין ומיאנמר.

הוא מזדמן נדיר ביותר לישראל, עם תצפית בודדת בנובמבר 1982 בשדה בוקר.

טקסונומיה ואטימולוגיה
---------------------

הוא קשור קשר הדוק למין קיכלי נאומן (*T. naumanni*(אנ')), הדרומי יותר; השניים נחשבו בעבר למין יחיד. השם המדעי של הסוג, *Turdus*, מגיע מהמילה הלטינית לקיכלי. שם המין הספציפי *eunomos* מגיע מיוונית עתיקה, ומשמעותו מסודר או מאורגן.

זהו מין מונוטיפי, כלומר לא תוארו תת-מינים נפרדים.

אקולוגיה
--------

מין זה מקנן בשטחי חורש פתוחים, אך בניגוד לקיכלי נאומן, קיכלי חום-כנף קשוח יותר, וניתן למוצאו גם בבתי גידול הרריים ושולי טונדרה. מין זה נודד במלואו, חורף עד דרומית לדרום-מזרח אסיה, בעיקר בסין ובמדינות שכנות. הוא מזדמן נדיר למערב אירופה. בדצמבר 2016 תצפית של פרט בדרבישייר בבריטניה הביאה מאות טוויצ'רים (צפרים הרודפים אחר מינים נדירים) לראות אותו.  

הוא מקנן על עצים, מטיל 3–5 ביצים בקן לא מסודר אך מרופד בקפידה. בנדידה ובחורף הוא יוצר לרוב להקות קטנות. הוא אוכל כל, כולל מגוון רחב של חרקים, במיוחד יתושים, שלשולים ופירות יער.

תיאור
-----

זהו קיכלי בינוני וחסון המזכיר במבנהו קיכלי אפור קטן. אורך גופו 21–24 ס"מ, ומשקלו 77 גרם. תת-הכנף שלו בצבע חום-אדמדם, ויש לו פס-גבה חיוור. הגב והשת בצבע חום כהה; הפנים, החזה וכתמי הצד שחורים; והבטן והזנב לבנים. בהשוואה אליו לקיכלי נאומן יש גב וראש חומים בהירים יותר, והפנים, החזה, כתמי הצד והגב אדמדמים במקום שחורים; ואילו הבטן והזנב לבנים גם הם.

הנקבה דומה למדי לזכר, אך לצעירים יש סימונים חלשים יותר.

השירה של הזכר פשוטה ובעלת צליל חלילי או שורקני, בדומה לזו של קיכלי לבן-גבה. נטען כי השירה של קיכלי חום-כנף וקיכלי נאומן שונות זו מזו.

גלריה
-----

* אוכל פירות אזדרכת מצויה, אאיצ'י, יפןאוכל פירות אזדרכת מצויה, אאיצ'י, יפן
* מבט מהגב, פארק הטונומורי, מוריאמה, יפןמבט מהגב, פארק הטונומורי, מוריאמה, יפן
* בשירה, העיר יאסו, יפןבשירה, העיר יאסו, יפן
* בשלג, העיר ריטו, יפןבשלג, העיר ריטו, יפן
* בפארק דא-אן, טאיפיי, טאיוואןבפארק דא-אן, טאיפיי, טאיוואן
* צד לטאה, אנדרטת צ'יאנג קאי שק, טאיפיי, טאיוואןצד לטאה, אנדרטת צ'יאנג קאי שק, טאיפיי, טאיוואן
* סרטון של פרט מתרוצץ ומלקט מזון בפארק ג'והוקו-צ'ו, נרימה, טוקיו, יפן

קישורים חיצוניים
----------------

ויקישיתוף מדיה וקבצים בנושא **קיכלי חום-כנף** בוויקישיתוף
* קיכלי חום-כנף, באתר ITIS (באנגלית)
* קיכלי חום-כנף, באתר NCBI (באנגלית)
* קיכלי חום-כנף, באתר Animal Diversity Web (באנגלית)
* קיכלי חום-כנף, באתר GBIF (באנגלית)
* תצפיות, קטעי וידאו, תמונות וקולות של קיכלי חום-כנף, באתר eBird
* הקלטות אודיו של קיכלי חום-כנף, באתר xeno-canto

הערות שוליים
------------

1. ↑  קיכלי חום-כנף באתר הרשימה האדומה של IUCN
2. 1 2  ד"ר יואב פרלמן, קיכלי חום-כנף, Turdus eunomus, באתר מרכז הצפרות הישראלי
3. ↑  Jobling, James A (2010). *The Helm Dictionary of Scientific Bird Names*. London: Christopher Helm. pp. 152, 393. ISBN 978-1-4081-2501-4.
4. ↑  Dusky Thrush, Turdus eunomus, Temminck, 1831, Birds of the world, The Cornell Lab of Ornithology
5. ↑  BirdLife International (2016). "*Turdus eunomus*". *IUCN Red List of Threatened Species*. **2016**: e.T22736111A104201968. doi:doi:10.2305/IUCN.UK.2016-3.RLTS.T22736111A104201968.en
6. ↑  אתר למנויים בלבד  Tom Ough, ‏Amateur's ultra-rare sighting of Siberian dusky thrush brings hundreds of birdwatchers to Derbyshire village, The Telegraph, 6 December 2016
7. ↑  Birdwatchers in Beeley to see 'very rare' dusky thrush December 6, 2016 *BBC* Retrieved February 19, 2017